Diari Oficial de la Generalitat Valenciana


Sumari del DOGV 8544, del 09-05-2019 (2019/3978)

Informació pública de l'elevació a definitiu del Reglament orgànic del funcionament de la videoacta.
----------------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3978


Organisme emissor
:   Consorci de Les Comarques Centrals Valencianes

Tipus de document
:   Anunci

Informació pública de l'elevació a definitiu del Reglament orgànic del funcionament de la videoacta. [2019/3978]  
La Junta General del Consorci de les Comarques Centrals Valencianes (CCV), en sessió ordinària de 14 de gener de 2019, va donar aprovació a les normes que amb caràcter d'orgàniques regulen el funcionament de la videoacta: Reglament orgànic del funcionament de la videoacta.  
Considerant que el termini d'exposició pública de l'anunci d'aprovació inicial, segons publicacions en el tauler d'anuncis municipal i en el Diari Oficial de la Generalitat Valenciana (DOGV) número 8473, de 28 de gener de 2019, no es va presentar cap reclamació.  
En compliment del que determinen els articles 49 i 70.2 de la Llei 7/1985, de 2 d'abril, reguladora de les bases del règim local, i 56 del Reial decret legislatiu 781/1986, de 18 d'abril, pel que s'aprova el text refós de les disposicions legals vigents en matèria del règim local, el reglament s'entén aprovat definitivament en no haver-se presentat cap reclamació en el termini indicat, per la qual cosa resolc:  
  
Primer. Declarar l'elevació a definitiu i publicar en el tauler del CCV i en el DOGV el text íntegre del Reglament orgànic del funcionament de la videoacta, aprovat per la Junta General en sessió de 14 de gener de 2019 que seguidament es transcriu:  
  
  
Reglament orgànic del funcionament de la videoacta  
  
Article 1  
En la Junta General del Consorci de les Comarques Centrals Valencianes (CCV) les actes de la Junta General adopten el sistema de videoactes. En els altres casos, el susdit sistema s'utilitzarà de manera preferent, i sempre que fora possible. En el cas que hi haja alguna incidència tècnica que impossibilite o dificulte enormement la gravació correcta de la videoacta en alguna sessió plenària, per a eixa sessió es redactarà l'acta en un document electrònic de text amb el nivell de detall oportú segons indique la legislació vigent.  
  
Article 2  
La videoacta es defineix com un document electrònic i multimèdia, compost almenys pels elements següents:   
- Acta succinta: document electrònic que conté els punts de l'ordre del dia d'una sessió o reunió d'un òrgan col·legiat i els acords presos en cada un dels punts del susdit ordre del dia. Depenent del tipus de sessió de què s'ha d'alçar acta, pot tindre un format específic, inclús determinat per legislació vigent, com és el cas de les actes de les juntes generals del Consorci.  
  
- Document audiovisual o vídeo: gravació en vídeo de tot allò que ha ocorregut en la sessió o reunió, i que conté àudio i imatges. Aquest document arreplega la literalitat de les intervencions de cada un dels oradors (normalment membres de la Junta), i s'integra en el document electrònic de forma enllaçada.  
- Firma electrònica: la firma electrònica de curs legal de la persona que exerceix la secretaria de la sessió la dota fefaentment i té efectes de dret al document. Aquesta firma es realitza fent ús del certificat de firma de la susdita persona. En el cas de les juntes generals del CCV, la videoacta la firma el secretari o secretària general del CCV i, si és el cas, la Presidència.  
  
Article 3  
Clàusula de responsabilitat  
D'acord amb l'apartat anterior, la videoacta és un document públic i oficial, rubricat i validat per la persona titular de la Secretaria General, en la seua funció de fe pública. En conseqüència, s'han de guardar totes les cauteles respecte del seu maneig i tractament, i és recomanable evitar-ne la descàrrega total o parcial i la republicació, tenint en compte que els principis de transparència i publicitat se salvaguarden igualment amb el mer visionat de la part audiovisual, la qual es troba a disposició de totes les persones en el seu lloc oficial sense límit de reproduccions. L'incompliment del deure de cautela previst en el present article donarà lloc a responsabilitat en els casos en què el tràfic o redifusió de la videoacta perjudique la imatge o els interessos corporatius.  
  
  
Article 4  
En allò no previst en el present títol, serà aplicable a les videoactes el règim jurídic vigent de les actes.  
  
Segon. Cosa que es fa pública perquè se'n prenga coneixement i en acompliment del que es disposa en l'article 70 de la Llei 7/1985, reguladora de les bases del règim local, mitjançant anunci al tauler d'anuncis i en el DOGV amb indicació que contra l'acord elevat a definitiu els interessats podran interposar recurs contenciós administratiu davant el Jutjat Contenciós Administratiu en el termini de dos mesos comptadors des de l'endemà de la publicació d'aquest anunci en el DOGV, tot això d'acord amb el que s'estableix en la Llei reguladora de la jurisdicció contenciosa administrativa.  
  
Ontinyent, 15 d'abril de 2019.- El president del CCV: Toni Francès Pérez.